Takáč, Richard, poslanec NR SR (2021-10-26):
Ďakujem veľmi pekne za slovo, pán predsedajúci. Vážený pán minister, kolegyne, kolegovia, prečítal som si nejaké komentáre na sociálnych sieťach teraz pri odvolávaní ministra hospodárstva Richarda Sulíka a viac-menej všetci ho tam nazývajú teraz momentálne takým, že austrálsky kovboj, austrálsky kovboj. To teraz tak ide internetom. Keď som si vypočul vystúpenie ministra hospodárstva k jeho odvolávaniu a k tomu, ako ministerstvo hospodárstva pod jeho vedením a táto vláda nerieši rapídne zvyšovanie cien elektriky, plynu a tepla, tak z jeho vystúpenia som mal skoro, som nadobudol dojem, že tu odvolávame Roberta Fica. Lebo keby som si spočítal, koľkokrát minister hospodárstva povedal Fico, tak by mi určite nestačili dvoje ruky. Keď som počúval pozorne vystúpenie premiéra, ak ho môžeme nazvať premiérom, pána Hegera, ktorý prečítal správu, ktorú mu napísali zamestnanci ministerstva hospodárstva, ktorú si ani poriadne neprečítal, lebo podľa mňa by sa nestotožnil s tými vecami, ktoré boli v rámci toho vystúpenia, ktoré mal napísané, by sa s nimi nestotožnil, tak by ich ani nemohol takto rozprávať. Lebo tam bolo veľa klamstiev a nezmyslov. Ale v konečnom dôsledku sa zastal ministra hospodárstva Richarda Sulíka a plne ho podporil. A potom som si spomenul na rok a pol vlády tejto partie, ktorá tu je na Slovensku, tejto koalície, a spomenul som si na predchádzajúceho premiéra Matoviča. Kolegyne, kolegovia, prečítam vám pár výrokov, ktoré hovoril Igor Matovič na Richarda Sulíka: Matovič hovorí o Sulíkovi, je to sabotér, podrazák. Vymeníme ho za iného. Sulík rozbíja vládu. Vládu by rozbil, aj keby ju viedla Matka Tereza. Sulík je idiot, Sulík klame, útočí a nadáva. Keď som si ďalej ešte prečítal, že ho vyzval, že Sulík má podať do Vianoc demisiu. Potom si prečítam ministra obrany pána Naďa, ktorý hovorí o tom, že pokojne tu môžeme, môže byť aj menšinová vláda. Sulík je vulgárny, drzý a neslušný. Dámy a páni, toto nehovoríme my, toto hovoria koaliční partneri ministra hospodárstva Richarda Sulíka. Poviem vám ešte na margo vystúpenia ministra, ktorý o tom hovoril, aký je čestný, úprimný, ako neklame. Aká je taká, nechcem povedať, že básnička, ale prečítam vám to a myslím si každý to veľmi dobre pochopí. Hovorí Richard Sulík: „Klamem iných, klamem vás, klamem stále, zas a zas.“ Richard Sulík, strana SaS. Toto je celkom také aj zaujímavé, takže troška také vsunutie niečoho iného, ale vidíte tu je, tu je také výstižné to, aký je ten minister hospodárstva Richard Sulík. Dámy a páni, dnes odvolávame, veľmi sa teším na postoj napríklad aj poslancov z OĽANO, ako sa postavia k tomuto odvolávaniu, že koľkí zahlasujú „za“. Ja predpokladám, že jedna tretina by mohla zahlasovať možnože aj za, keby mali také akože, by som povedal, sami by sa mohli tak rozhodnúť a možnože by bolo aj viacej. Ideme odvolávať ministra hospodárstva Richarda Sulíka z veľmi závažných dôvodov, že nerieši sa tu vôbec a nič sme sa nedozvedeli o tom, ako sa zamedzí rapídnemu zvyšovaniu cien elektriky, plynu, tepla. Myslím si, že minister už viackrát preukázal, že nemá čo robiť na svojom mieste. Viacej mu záleží na tom, ako bude tráviť svoj možnože nejaký skorý dôchodok niekde v Austrálii, kde si bude užívať ranč, kde sme sa nedozvedeli o tom, že koľko stoviek hektárov ten ranč má, s kým to vlastne v skutočnosti má. Keď sme tu naposledy otvorili bod, a to nebol bod – rokovanie o odvolávaní ministra hospodárstva, ale bol to bod o tom, ako sme sa chceli dozvedieť o tom, že čo ide vláda konečne robiť s tým, aby sa nezvyšovala cena elektriky, tak Richard Sulík, ktorý bol predtým aj predseda parlamentu, po dvadsaťminútovom prejave, kde len útočil do SMER-u, lebo Fico, lebo SMER a neviem čo všetko a dozvedeli sme sa, že za zvyšovanie cien elektriky môže SMER a Fico, tak po dvadsiatich minútach sa tváril, ako keby ja som nevedel, že mám dvadsať minút, prosím vás, dajte mi ešte ďalších dvadsať minút. No tak, pán minister, my sme skôr očakávali, že prvých dvadsať minút ste mali sa venovať hlavne odborne veciam, ale ja chápem, že ste nám nevedeli čo povedať. Nevedeli ste nám povedať, akým spôsobom zamedzíte tomu, aby sa zvyšovala cena elektriky a ďalších komodít pre tých najslabších občanov na Slovensku. Pome teraz k pár bodom k tomu, prečo by mal pán minister hospodárstva Sulík skončiť a, povedzme si, pomenovať jeho niektoré prešľapy. O tom, že povedal, že teda si odkrútime žiarovky v detskej izbe a tak budeme šetriť elektriku, keď ľudia nebudú mať finančné prostriedky, to je myslím si, že každý občan na Slovensku si spravil na to vlastný názor. A nehovoriac potom aj o podnikateľoch, ktorým povedal, že keď nebude plyn, tak sa načas vypnú fabriky. O tom, že ideme riešiť, že aj keď všetci dobre vieme, že táto vláda má najviac finančných prostriedkov, tak hovorí Richard Sulík o tom, že kde ideme šetriť. Ideme šetriť tým spôsobom, že ideme zrušiť úrady práce a prepustíme 9-tisíc zamestnancov. Skôr by som čakal opačne, že by povedal, že chcem poďakovať zamestnancom úradov práce a možno, že im dať aj nejaké odmeny navyše. Už spomínaná výstava v Expo Dubaji, kde pohľad ministra hospodárstva je, že všetko je v pohode, nič sa nestalo, však aj iné krajiny meškali, nielen Slovensko. Ale zas druhá strana hovorí o veľkej blamáži, o tom, ako sme sa zas ako krajina, ako Slovenská republika, na tejto výstave vyfarbili. Tak ja vám poviem inú pikošku. Neviem, či to bol tento víkend, alebo ktorý, neviem, pár týždeň možno alebo pár dní dozadu. Pán minister hospodárstva Richard Sulík bol v Dubaji, kde varil halušky. Varil tam halušky. A varil halušky v tričku SaS, čo teda ako neviem si predstaviť, neviem, prečo práve v tričku SaS varí halušky na Expo v Dubaji, a to je, to je príklad toho, že ministrovi hospodárstva a tejto vláde vôbec, ale vôbec nezáleží na tom, čo bude s občanmi na Slovensku pri tak rapídnom zvyšovaní cien elektriky, plynu, tepla, potravín a ďalších všetkých vecí, ktoré sa na Slovensku idú diať. A čo sa bude diať ešte od januára budúceho roku. Tak minister hospodárstva si aktuálne rieši svoj ranč v Austrálii, rieši si to, že varí halušky v Dubaji v tričku SaS, pritom je minister hospodárstva. A toto je príklad toho postoja týchto liberálov, ktorí sú tu v parlamente, ktorí hovoria o tom, že trh všetko vyrieši. Na čo nám je vo vlastníctve štátu pôda, lesy, všetko predajme súkromníkom. Toto je presne typický liberálny postoj týchto pánov poslancov a tejto politickej strany. Nehovoriac o tom, že už spomínané zrušenie, teda neuplatnenie si predkupného práva pri Východoslovenskej distribučnej spoločnosti, kde minister hospodárstva povedal, že to sa nám neoplatí kupovať ten podiel. Neuplatňujem si predkupné právo, a, dámy a páni, to, že sme si neuplatnili predkupné právo pri Východoslovenskej distribučnej spoločnosti, je jedna z vecí, ktorá priamo súvisí so zvyšovaním cien elektriky u nás na Slovensku. To je presne, distribučné spoločnosti patria do tých 60 %, ktoré ovplyvňujú rapídne zvyšovanie ceny elektriky. My sme si neuplatnili predkupné právo a ja vám poviem približné čísla ziskov týchto distribučných spoločností, ktoré sú tri na Slovensku a momentálne dve distribučné spoločnosti vlastní jedna nemecká spoločnosť. Takže Západoslovenská distribučná spoločnosť zisk za rok 2020 75 mil. euro. Stredoslovenská distribučná spoločnosť 138 mil. euro. A Východoslovenská distribučná spoločnosť 35 mil. euro. Dámy a páni, ale toto sú len akože oficiálne zisky. My sa nebavíme o tom, kde tieto spoločnosti vyvážajú určitú časť peňazí do Nemecka tým spôsobom cez rôzne právne poradenské služby, cez rôzne marketingové veci, čiže môžeme sa baviť radovo o niekoľkonásobne väčších miliónových ziskoch pre tieto distribučné spoločnosti, ktoré priamo ovplyvňujú cenu elektriky v tých 60 %, a my si neuplatníme predkupné právo pri Východoslovenskej distribučnej spoločnosti. Áno, všetci dobre vieme, pán minister hospodárstva Sulík len pokračuje v začatej privatizácii, ktorú začal ešte spolu s pánom Miklošom a Dzurindom, keď robil poradcu v rokoch 2002 až 2003 a zhruba sa hovorí o tom, že distribučné spoločnosti majú marže okolo 50 %. Už spomínaných, dnes som sa dozvedel, že je to až 360 mil. eur, čo je nejaký dlh, ktorý treba zaplatiť, ktorý tu od začiatku omieľa minister hospodárstva, že to je náš nejaký záväzok, ktorý musíme zaplatiť distribučným spoločnostiam. A vidíte to priame prepojenie, že na jednej strane minister hospodárstva si neuplatní predkupné právo pri Východoslovenskej distribučnej spoločnosti a na druhej strane operuje tým, že 360 mil. musíme zaplatiť distribučným spoločnostiam, a to len preto, lebo oni si nárokujú tieto peniaze od štátu, ale už nepovie k tomu, že tých 360 mil. je nadhodnotených, že tí predchodcovia, keby tam boli normálni aj na tom ÚRSO, by nezaplatili tieto peniaze. To znamená, že toto je také odklepnutie 360 mil. eur a taká argumentácia, že preto sa rapídne zvyšuje cena elektriky, plynu. A už tak rozprávané, hovorené o tom, že tu spomína minister hospodárstva nejakú pani, ktorá rozprávala o nejakom, nejakom balení finančných prostriedkov do alobalu a hovorí o tom veľkolepo. Pán minister, keby ste vedeli, tak pani to večer povedala pod nátlakom a ráno to celé dementovala, ale však potrebujete nejaké barličky, lebo neviete vysvetliť 360 mil., neviete vysvetliť vzdanie sa predkupného práva pri distribučných spoločnostiach. Musím spomenúť, lebo, aspoň pár vetami, aj keď robil pán minister ex, teda predtým nebol minister, ale robil šéfa odvozu a likvidácie odpadu OLO, tak keď si dcérska spoločnosť OLO výhodne predala pozemky pre jeho firmu Faxcopy, nehovoriac o pánovi Kočnerovi a Sasanke. Ja neviem, či, a tak ja keď to sledujem všetko aj v rámci Slovenska, aj tých diskusií, že som veľmi rád, že občania Slovenskej republiky vnímajú ten, nie ten rozdielny meter, ale ten rozdielny kilometer, kde v prípade stretávania sa na raňajkách Kočnera s pánom Sulíkom, sa pán Sulík dá do pozície ako obete, ospravedlní sa a všetko je v poriadku, nič sa nedeje, všetko ako čo? Stalo sa, ja som obeť, mňa tam nahrali. A to, že sa tam riešilo kupovanie poslancov pri voľbe generálneho prokurátora a ďalších veciach a ďalších, o tom, že sme sa dozvedeli, že SaS-ka dostala peniaze od Penty v igelitke a tak ďalej a tak ďalej. Samozrejme, nehovoriac ešte aj už o spomínanom kšefte pre hlavného udavača na Slovensku pána Makóa cez Slovenskú poštu, kde teda som rád, že sme sa dnes dozvedeli, že je to nominant pána, pána Sulíka a si to vymenili so SME RODINA. Nehovoriac, samozrejme, aj o pani Plačkovej, ktorá veľmi záhadne a za záhadných okolností sa dostala z väzby na slobodu a teraz niekde, neviem, či nie zhodou okolností z Dubaja zase, možnože sa tam aj stretávajú, keď tam chodí pán Sulík teraz na to Expo s pani Plačkovou a riešia tam nejaké tie veci. Čo sa týka cien elektriky, tak už viackrát spomenuté bolo to, že je zložená z tej 40 % silová a 60 % TPS-ka. Pri tej TPS-ke, ktorá je zložená z viacerých vecí, ako sú dotácie, prenosové poplatky a už spomínané aj tie distribučné poplatky. Nemôže povedať minister hospodárstva a poslanci za SaS-ku, aj tuto pán Kazda hovorí o tom, že my nemôžme s tým nič robiť, že to tá cena, to v rámci celého sveta a tak ďalej. Áno, však my vieme, že tých 40 %, tá silová je tvorená na medzinárodných trhoch, ale tých 60 % vie reálne ovplyvniť štát, a to nehovoríme len my. To hovoria všetci dotknutí odborníci, podnikatelia, všetci, ktorí sa v tomto vyznajú, že štát reálne vie do tohto zasiahnuť. Nemôže to byť na tom, že povedia tu poslanci za SaS-ku, neviem, kto to presne povedal, že čo my s tým nemôžme nič spraviť, že to trh vyrieši, no však cena bude vyššia, no tak ľudia zaplatia. Len my si uvedomujeme, že už teraz asi 28 % občanov je tým tak dotknutých, že majú reálne problémy so splácaním? My sa nebavíme o tom, že ten občan, lebo každý tu hovorí, aj z vystúpenia ministra Sulíka sme mali možnosť počuť len – Fico, Fico, Fico. A veci do minulosti a žiadne ponúkanie riešení, že by prišiel a povedal, dobre, ideme spraviť toto, toto, toto, o toľkoto percent znížime zvyšovanie cien elektriky, občania budú mať takúto a takúto cenu. To sme sa nedozvedeli. My sme sa dozvedeli – lebo Fico, lebo SMER. Ale tých občanov na Slovensku hlavne zaujíma, čo spraví táto vláda, aby sa nezvyšovala cena elektriky, plynu, tepla? Neni to, neni to, neni to o tom, že my len tu riešime, že sa zvýši, že ten samotný občan dostane na tej poukážke, že sa mu zvýšila tá cena. Ale tá, tú cenu to zvýšenie pocíti aj pri potravinách, pri službách, pri všetkom. To je, to je začarovaný kruh. A už teraz vidíme aj pri tých potravinách, ako to pociťujú teraz reálne pri zvyšovaní cien potravín, a to má súvis priamo aj s tým zvyšovaním, zvyšovaním cien elektriky. Dámy a páni, dozvedeli sme sa, a všetci to vieme úplne od začiatku, že táto vláda, ktorá tu je, vyhrala voľby na základe klamstva a vyhrali voľby a zistili, že ideme zostavovať vládu. A zistili, že to nevedia robiť. Je to partia nevzdelaných ľudí. Sú to neodborníci. Proste vidíte to na tých jednotlivých ministerstvách, ako to všetko nefunguje. Ešte poviem aj k tomu, ak sa tu aj minister oháňal, že pri tej fotovoltaike už tu tak viackrát spomínanej, ak hovoril o tom, že však za SMER-u sa vydali povolenky, to SMER tú fotovoltaiku riešil a tak ďalej. A už to mám pocit, že minister ani nedementoval asi v nedeľu v diskusii, kde mu asi pán podpredseda Juraj Blanár povedal, že však za vás v roku 2010 – ´12, keď vy ste mali ministerstvo hospodárstva, sa vydalo najviac povoleniek. Za vás sa to celé riešilo. Za vás, keď bola vtedy ešte pána štátneho tajomníka exmanželka, pána Galeka, ktorá bola šéfka tejto organizácie, ktorá zastrešovala túto fotovoltaiku na svete. Takže toto sú jednoznačné veci a presne je to príklad toho a terajšieho postu liberálnych poslancov za SaS-ku, kde voľný trh všetko vyrieši. Dámy a páni, už spomínaný aj environmentálny fond, teda kde asi reálne je, teda je tam asi nejakých vyše jednej miliardy eur, si treba uvedomiť, že áno, na tomto fonde environmentálnom sa akumulujú tieto peniaze, ale tie peniaze majú slúžiť určitému účelu, určitému zámeru. Tie peniaze majú slúžiť obciam, mestám, určitým podnikateľom, teda určitým firmám. Dámy a páni, ja si neviem predstaviť, že keď sa zoberú tieto peniaze z tohto environmentálneho fondu, ako si tie veľakrát malé obce budú môcť riešiť hlavne tie také, by som povedal, environmentálne projekty, ako sú kanalizácie, vodovody. Však je množstvo obcí, ktoré nemajú reálne ešte vybudovaný vodovod, a práve ten environmentálny fond by mal slúžiť na to, aby sa prostredníctvom týchto finančných prostriedkov tieto vodovody, kanalizácie a ďalšie takéto projekty realizovali v tých obciach a mestách. Samozrejme, že keď sa aj budú čerpať finančné prostriedky z environmentálneho fondu, tak sa to započítava do celkového dlhu krajiny. Dámy a páni, dovoľte mi ešte veľmi v krátkosti zopakovať. Strana SMER – sociálna demokracia vždy ponúkala riešenia a tie sme ponúkli aj na tlačovej konferencii. A to je hlavne pri riešení rapídneho zvyšovania cien elektriky, plynu, potravín a tak ďalej a tak ďalej. Štát, banky a obchodné reťazce. Musíme zoškrtať výdavky štátneho rozpočtu, nákup nejakej vojenskej techniky musí počkať. Dočasná nulová DPH na energie. Keď Európska komisia hovorí, že nemôže byť nulová, tak bude 0,1. Samozrejme, že zníženie TPS-ky, vratky na vysoké ceny plynu a pomoc firmám a zavedenie bankového odvodu a, samozrejme, riešenie dočasného zníženia marží v rámci tovarov a služieb v potravinách. Ďakujem veľmi pekne.